РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/288-14

3. октобар 2014. године

Б е о г р а д

З А П И С Н И К

34 СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 3. ОКТОБРА 2014. ГОДИНЕ

Седница је почела у 9,00 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Мујо Муковић, заменик члана Одбора Верољуба Арсића, Драган Шормаз, заменик члана Одбора Катарине Ракић, Драган Николић, Јасмина Обрадовић, заменик члана Одбора Биљане Пантић Пиља, Светислав Вукмирица, Ненад Николић, заменик члана Одбора Александра Јаблановића, Тања Томашевић Дамњановић, Жарко Мићин, Балинт Пастор, Мирко Чикириз, Весна Бесаровић и Весна Мартиновић.

Седници нису присуствовали: прроф. др Јанко Веселиновић, Жарко Обрадовић, Неђо Јовановић и Петар Петровић, као ни њихови заменици.

Седници су присуствовали Маријан Блешић, представник Сектора за фискални систем и Саша Новаковић, виши саветник у Сектору за имовинско-правне послове из Министарства финансија.

На предлог председника Одбора, једногласно је усвојен следећи

Д н е в н и р е д :

1. Разматрање амандмана на Предлог закона о изменама Закона о јавној својини, који је поднела Влада;

2. Разматрање амандмана на Предлог закона о измени Закона о пореском поступку и пореској администрацији, који је поднела Влада.

Прва тачка дневног реда. Разматрање амандмана на Предлог закона о изменама Закона о јавној својини, који је поднела Влада.

Одбор је у складу са чланом 164. Пословника Народне скупштине размотрио амандмане на Предлог закона о изменама Закона о јавној својини и сматра да су у складу са Уставом и правним системом Републике Србије амандмани:

- на члан 1. који су заједно поднели народни посланици Весна Мартиновић и Борислав Стефановић;

- на члан 1. који су заједно поднели народни посланици Сулејман Угљанин, Сабина Даздаревић, Енис Имамовић, Риза Халими и Шаип Камбери;

- на члан 1. који су заједно поднели народни посланици Марко Ђуришић, Јанко Веселиновић, Бранка Каравидић, Биљана Хасановић-Кораћ, Снежана Маловић, Горан Богдановић, Нинослав Стојадиновић и Слободан Хомен;

- на члан 1. који су заједно поднели народни посланици Зоран Живковић и Владимир Павићевић;

- на члан 2. који су заједно поднели народни посланици Весна Мартиновић и Борислав Стефановић;

- на члан 2. са исправком, који су заједно поднели народни посланици Сулејман Угљанин, Сабина Даздаревић, Енис Имамовић, Риза Халими и Шаип Камбери;

- на члан 2. који су заједно поднели народни посланици Марко Ђуришић, Јанко Веселиновић, Бранка Каравидић, Биљана Хасановић-Кораћ, Снежана Маловић, Горан Богдановић, Нинослав Стојадиновић и Слободан Хомен;

- на члан 2. који су заједно поднели народни посланици Зоран Живковић и Владимир Павићевић.

Одбор је Одлуку донео једногласно.

За известиоца Одбора на седници Народне скупштине одређен је председник Одбора.

Друга тачка дневног реда. Разматрање амандмана на Предлог закона о измени Закона о пореском поступку и пореској администрацији, који је поднела Влада.

Одбор је у складу са чланом 164. Пословника Народне скупштине размотрио амандмане на Предлог закона о измени Закона о пореском поступку и пореској администрацији и сматра да су у складу са Уставом и правним системом Републике Србије амандмани:

- на члан 1. који су заједно поднели народни посланици Весна Мартиновић и Борислав Стефановић;

- на члан 1. који су заједно подени народни посланици Зоран Живковић и Владимир Павићевић;

- на члан 2. који су заједно поднели народни посланици Марко Ђуришић, Јанко Веселиновић, Бранка Каравидић, Биљана Хасановић-Кораћ, Снежана Маловић, Горан Богдановић, Нинослав Стојадиновић и Слободан Хомен.

Одбор је Одлуку донео једногласно.

Одбор је размотрио и сматра да амандман на члан 2. који су заједно поднели народни посланици Весна Мартиновић и Борислав Стефановић, није у складу са чланом 196. став 1. Устава Републике Србије, којим је прописано да се закони и сви други општи акти објављују пре ступања на снагу.

Одбор је одлуку донео већином гласова.

За известиоца Одбора на седници Народне скупштине одређен је председник Одбора.

Седница је завршена у 9.15 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић